stanford-oval/wikipedia huggingface dataset:
Rachel Getting Married
Näyttelijät

| 0 | 1 | 2 |
| --- | --- | --- |
|  Anne Hathaway  | … |  Kym   |
|  Rosemarie DeWitt  | … |  Rachel   |
|  Bill Irwin  | … |  Paul   |
|  Debra Winger  | … |  Abby   |
|  Tunde Adebimpe  | … |  Sidney   |
|  Mather Zickel  | … |  Kieran   |
|  Anna Deavere Smith  | … |  Carol   |
|  Anisa George  | … |  Emma   |
|  Victoria Haynes  | … |  Victoria   |
|  Jerome LePage  | … |  Andrew   |
|  Carol-Jean Lewis  | … |  Sidneyn äiti   |
|  Fab 5 Freddy  | … |  itsenään   |
|  Robyn Hitchcock  | … |  häävieras/esiintyjä   |
|  Sister Carol East  | … |  Wedding Guest   |
|  Beau Sia  | … |  Wedding Czar   |
|  Andre Blake  | … |  Inspired Stylist   |
|  Roger Corman  | … |  häävieras   |
|  Tamyra Gray  | … |  Singing Friend   |
|  Kyrah Julian  | … |  Sidneyn sisko   |
|  Roslyn Ruff  | … |  Rosa   |
|  Sebastian Stan  | … |  Walter   |
Aiheesta muualla

Rachel Getting Married Internet Movie Databasessa (englanniksi)
Rachel Getting Married Elonet.
Felix Rodriguez

Felix Rodriguez tai Felix Rodriquez tarkoittaa muun muassa seuraavia henkilöitä:
Félix Rodríguez, Major League Baseballin pelaaja
Félix Ismael Rodríguez, entinen CIA:n agentti
Félix Rodríguez, sarjakuvataiteilija
Felix Rodriguez, ruotsalaisen The Sounds -yhtyeen kitaristi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Felix Rodriguez”, voi hakea sivunnimihaulla, laajalla sivunnimihaulla tai tekstihaulla.
FSP

FSP voi tarkoittaa ainakin seuraavia:
FSP Finnish Steel Painting, pintakäsittelyyn ja korroosionestoon erikoistunut yritys
Forssan Seudun Puhelin (FSP), Lounais-Hämeessä toiminut puhelinyhtiö
Finlands svenska pingstsamfund (FSP), helluntaiherätykseen lukeutuva kirkkokunta.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”FSP”, voi hakea sivunnimihaulla, laajalla sivunnimihaulla tai tekstihaulla.
FSV Frankfurt

Fußballsportverein Frankfurt 1899 e.V., tunnetaan yleisesti nimellä FSV Frankfurt, on saksalainen jalkapalloseura Frankfurt am Mainin kaupungista. Se perustettiin elokuussa 1899.
Kaudella 2021–2022 FSV Frankfurt pelaa Saksan neljänneksi korkeimmalla sarjatasolla, Regionalligassa. Seura mielletään usein kaupungin kakkosjoukkueeksi, ja se joutuu toimimaan pitkälti "isoveljensä" Eintracht Frankfurtin varjossa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Puolan naisten käsipallomaajoukkue

Puolan naisten käsipallomaajoukkue edustaa Puolaa naisten kansainvälisissä käsipallo-otteluissa. Se on parhaimmillaan sijoittunut MM-kilpailuissa kahdesti neljänneksi ja EM-kilpailuissa kerran viidenneksi.
Arvokilpailut > MM-kilpailut

Neljäs: 2013, 2015
Viides: 1973
Kuudes: 1978
Seitsemäs: 1957, 1962, 1975
Kahdeksas: 1965, 1997
Yhdeksäs: 1990
Kymmenes: 1993
Yhdestoista: 1999, 2007
Kolmastoista: 1986
Viidestoista: 2021
Seitsemästoista: 2017
Yhdeksästoista: 2005
Arvokilpailut > MM-kilpailut > Ulkopeli

Kuudes: 1960
Arvokilpailut > EM-kilpailut

Viides: 1998
Kahdeksas: 2006
Yhdestoista: 1996, 2014
Neljästoista: 2018
Viidestoista: 2016
Aiheesta muualla

Puolan käsipalloliiton kotisivut (puolaksi)
FSX

FSX voi tarkoittaa seuraavia:
Microsoft Flight Simulator X, videopeli
Mitsubishi F-2, japanilainen hävittäjälentokone
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”FSX”, voi hakea sivunnimihaulla, laajalla sivunnimihaulla tai tekstihaulla.
FSO Wars

FSO Wars.
FSO Wars oli puolalaisen FSO-tehtaan konseptiauto, joka suunniteltiin korvaamaan ikääntynyt FSO 125P. Ensimmäiset kaksi prototyyppiä esiteltiin vuonna 1986. Niissä oli täysin uusi, 45-kilowattinen ja 1,3-litrainen moottori, joka oli aiemmista, italialaisista moottoreista poiketen Puolassa suunniteltu. Auto oli etuvetoinen. Seuraavana vuonna esiteltiin 1,1-litraisella moottorilla varustettu säästömalli, joka ei koskaan tullut tuotantoon. Warsin tekniset ominaisuudet olivat melko ajanmukaiset, ja SEVissä valmistettuna se oli hinnaltaan huokea. Wars oli kooltaan hieman kilpailijoitaan Opel Kadett ja VW Golf pienempi.
Evald Rygh

| Evald Rygh |
| --- | --- |
 Rygh 1890-luvulla.
Norjan valtiovarainministeri
 Stangin I hallitus 13. heinäkuuta 1889 – 6. maaliskuuta 1891  
Edeltäjä:  Peder Olrog Schjøtt
Seuraaja:  Johannes Steen
Suurkäräjedustaja
 1892–1894  
Henkilötiedot
Syntynyt: 26. toukokuuta 1842 Verdal, Norja
Kuollut: 9. toukokuuta 1913 (70 vuotta) Kristiania, Norja
Ammatti:  juristi, liikemies, poliitikko
Tiedot
Puolue:  Høyre
Evald Rygh (26. toukokuuta 1842 Verdal – 9. toukokuuta 1913 Kristiania) oli norjalainen juristi, liikemies ja Høyren poliitikko. Hän istui suurkäräjillä vuosina 1892–1894 ja toimi Norjan valtiovarainminsiterinä 1889–1891.
Aiheesta muualla

Kuvia tai muita tiedostoja aiheesta Evald Rygh Wikimedia Commonsissa
Felix Rossignol

Felix ("Rollie") Rossignol (s. 18. lokakuuta 1921 Edmundston, New Brunswick) oli kanadalainen jääkiekkoilija, pelipaikaltaan oikea laitahyökkääjä. Hän pelasi vuosina 1943–1946 NHL-tasolla yhteensä neljätoista peliä Detroit Red Wings - ja Montreal Canadiens -seuroille.
Fe

Fe tarkoittaa seuraavia asioita:
rauta, kemiallinen merkki Fe, alkuaine
fā’ eli fe (ف), arabialainen kirjain
Primaris Airlines, IATA-koodi FE, lentoyhtiö
further education, FE, brittiläisen koulutusjärjestelmän opintoaste.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fe”, voi hakea sivunnimihaulla, laajalla sivunnimihaulla tai tekstihaulla.
Faʻamatai

Kolme päällikköä
Fa‘amatai (suom. "päällikkötapa") on nimitys Samoalla ja Amerikan Samoalla esiintyvälle päällikkökulttuurille. Se on osa laajempaa samoalaista tapakulttuuria. Fa‘amatain keskeisen osan muodostavat korkea-arvoiseen yhteiskuntaluokkaan kuuluvat päälliköt (samoaksi matai).
Fa‘amatain mukaan päälliköt jaetaan karkeasti kahteen luokkaan: istuva päällikkö (samoaksi ali‘i) ja puhuva päällikkö (samoaksi tulafale). Istuvan päällikön ensisijainen tehtävä on tehdä päätöksiä ja ottaa vastuuta yhteisöstään, kun taas puhuva päällikkö toimii istuvan päällikön sanansaattajana ja toimittaa seremoniallisia puheita. Mataiksi pääsee tulemalla valituksi ja tämä tapahtuu yleensä paikallisyhteisön konsensuksella. Asema tuppaa periytymään vanhemmilta lapsille, mutta loppupeleissä mataiksi nimitetään se, kenen katsotaan olevan paras mahdollinen hoitamaan yhteisiä asioita.
Perinteisesti kylätason päälliköillä on ollut valta päättää sitä, kuka viljelee mitäkin ja asuu missäkin matain hallitsemalla maalla. Matai voi myös määrätä yhteisönsä jäseniä osallistumaan tärkeiden yhteisten hankkeiden (kuten häiden ja päällikön nimitysseremonioiden) kustannuksiin. Matain alasuudessa elävien perheenjäsenten tulee esim. maksaa tälle rahaa, mutta vain jos nämä eivät ole hankalassa taloudellisessa tilanteessa, minkä vuoksi matain tulee olla selvillä siitä, mikä on kunkin perheen tilanne. Matai on myös vastuussa alaisuudessaan elävän perheen (samoaksi ‘aiga) suojelemisesta ja edustamisesta korkeammalla hallinnon tasolla.
Vaikka perinteisesti matait ovat olleet enimmäkseen miehiä, mikään ei estä naisia nousemasta samaan asemaan. Vuoden 2006 väestönlaskennassa Samoalla laskettiin olevan 15 783 mataita, joista 20 prosenttia oli naisia.
Samoan parlamentin edustajien tulee olla päälliköitä, mutta nämä kuitenkin valitaan vaaleilla.
Puhallettu 60 sekunnissa (vuoden 1974 elokuva)

| Puhallettu 60 sekunnissa> Gone in 60 Seconds |
| --- | --- |

Ohjaaja:  Henry Halicki
Käsikirjoittaja:  Henry Halicki
Tuottaja:  Henry Halicki
Säveltäjä:  Philip Kachaturian
Kuvaaja:  Jack Vacek
Leikkaaja:  Warner Leighton
Valmistustiedot
Valmistusmaa:  Yhdysvallat
Tuotantoyhtiö:  H. B. Halicki Mercantile Co.
Ensi-ilta:  1974
Kesto:  105 minuuttia 108 minuuttia
Alkuperäiskieli:  englanti
Aiheesta muualla
IMDb
Elonet
AllMovie
Infobox OKNimi-testi OK: 
Puhallettu 60 sekunnissa (engl. Gone in 60 Seconds) on yhdysvaltalainen toimintaelokuva vuodelta 1974. Sen on käsikirjoittanut, ohjannut, tuottanut ja jonka pääosaa esitti Henry Halicki. Elokuvan keskiössä on joukko autovarkaita ja 48 autoa, jotka heidän on varastettava muutamassa päivässä. Elokuva tunnetaan siitä, että siinä romutetaan ja tuhotaan 93 autoa 40 minuutin takaa-ajokohtauksessa, joka on yksi elokuvahistorian pisimmistä.
Juoni

Maindrian Pace (H.B. Halicki) on mestarillinen autovaras, joka johtaa monimutkaista ammattilaisten organisaatiota. Vakuutustutkintayhtiötä peiteyrityksenä käyttäen Pace ja hänen kumppaninsa ostavat romuautoja onnettomuuspaikoilta, varastavat uusia samanmallisia ja -värisiä autoja ja vaihtavat sarjanumerot jälleenmyyntiä varten. Se on tuottoisaa bisnestä, mutta kun eräät hämärähahmot tarjoavat heille 400 000 dollaria 50 tietyn luksusauton toimittamisesta, haasteesta ei voi kieltäytyä. Murtovarkaat pukeutuvat naamioihin eivätkä tuhlaa aikaa limusiinien, virallisten kilpa-autojen ja Rolls-Roycejen varastamiseen (he pysähtyvät jopa televisiostudiolle varastamaan näyttelijä Lyle Waggonerin avoauton). Kun Pace saa selville, että hiljattain varastetun Cadillacin takakontissa on miljoonan dollarin arvosta heroiinia, hän tuhoaa auton ja huumeet, mikä suututtaa hänen vastapuolen kumppaninsa Eugenen (Jerry Daugirda). Juuri kun Pace on varastamassa kirkkaan keltaista Mustangia (koodinimeltään Eleanor), Los Angelesin poliisi lähtee takaa-ajoon Eugenen nimettömän puhelun vihjeen saatuaan. Tästä alkaa elokuvan ydin, hurja 40-minuuttinen takaa-ajo, joka vie Pacen ja poliisin viiden kaupungin läpi ja johtaa 93 auton tuhoutumiseen.
Elokuvassa varastetut autot

Elokuvassa esiteltiin laaja autokokoelma, johon kuului useita Cadillac Fleetwood -malleja eri vuosilta (1971, 1972, 1973 ja 1974), kaksi Cadillac Coupe DeVilleä (1973, 1974), Cadillac Fleetwood Station Wagon vuodelta 1973, kaksi Cadillac Eldoradoa (1971, 1973), Rolls-Royce Silver Shadow (1970, 1971), Rolls-Royce Silver Cloud II ja III, Rolls-Royce Silver Ghost vuodelta 1924, Rolls-Royce Phantom V vuodelta 1959, Lincoln Continental vuodelta 1972, Lincoln Continental Mark IV vuodelta 1974, Citroën SM vuodelta 1971, Ford ”Big Oly” Bronco vuodelta 1971, Freightliner WFT 6364 vuodelta 1971, Chevrolet Vega vuodelta 1971, kaksi Chevrolet Corvette Stingrayta (1969 ja 1971), Citroën B14 Conduite vuodelta 1927, Manta Mirage vuodelta 1974, Intermeccanica Italia vuodelta 1968, Chrysler Coupe Elegance vuodelta 1953, kaksi Stutz Blackhawkia (1972 ja 1973), Plymouth Barracuda vuodelta 1972, Jensen Interceptor vuodelta 1973, De Tomaso Mangusta vuodelta 1969 ja toinen De Tomaso Pantera vuodelta 1971, Lotus Europa S1 vuodelta 1966, Mercedes-Benz 450SE vuodelta 1972 ja Mercedes-Benz 300SL vuodelta 1957. Ja jos ne eivät olisi vielä riittäneet, myös nämä upeat ajoneuvot olivat pääosassa: Jaguar E-Type vuodelta 1970, Lamborghini Miura vuodelta 1967, kolme Ferraria (Ferrari Daytona 365 GTB/4 vuodelta 1972, 340 America vuodelta 1962 ja Ferrari V12 vuodelta 1949), Maserati Ghibli Coupe vuodelta 1972 ja tietysti elokuvan tähti, Ford ”Eleanor” Mustang vuodelta 1973.
Kirkkaan keltainen vuoden 1973 Ford ”Eleanor” Mustang on jo legenda autoteollisuudessa, ja Driving Line -lehti jopa kruunasi sen ”kaikkien aikojen parhaaksi elokuvamustangiksi”. Kuten HotCars -lehden toimittaja Arun Singh Pundir huomauttaa, ”Eleanorin” oli itse asiassa tarkoitus olla elokuvassa vuoden 1973 Mach I -malli elokuvassa, mutta todellisuudessa se oli vuoden 1971 malli.”
Aiheesta muualla

Puhallettu 60 sekunnissa Internet Movie Databasessa (englanniksi)
Ferdinand Jacobsson

Johan Viktor Ferdinand Jacobsson (9. helmikuuta 1882 Turku – 3. huhtikuuta 1950 Nummela) oli suomalainen yrittäjä ja yritysjohtaja, joka sai kauppaneuvoksen arvonimen.
Jacobssonin vanhemmat olivat työmies Jolson Erland Jacobsson ja Susanna Catarina Jungell ja puoliso vuodesta 1908 Dagmar Helin. Jacobsson kävi kansakoulun ja oli insinööri A. M. Cronwallin apulainen 1895–1898, Turun Rautateollisuus -yhtiön varastonhoitaja, myyjä ja konttoristi 1898–1905, Axel Christiernsson -yhtiön konttoristi 1905–1907 ja matkaedustaja 1907–1911 sekä Machinery-yhtiön perustajia Frans Hallin, Arthur Lindebergin ja Ferdinand Tefken kanssa sekä yrityksen matkaedustaja ja konttoripäällikkö 1911–1931 ja vuodesta 1931 toimitusjohtaja, johtokunnan puheenjohtaja ja pääosakas. Hänellä oli myös useita luottamustehtäviä ja hän teki kaikessa hiljaisuudessa erittäin huomattavia lahjoituksia yleishyödyllisiin tarkoituksiin, samoin kuin tuki lahjakkaita, vähävaraisia opiskelijoita. Kauppaneuvoksen arvonimen Jacobsson sai 1948.
Fabian Bösch

| Mitalit> Maa:  Sveitsi.Miesten freestylehiihto.MM-kilpailut  | Mitalit> Maa:  Sveitsi.Miesten freestylehiihto.MM-kilpailut  | Mitalit> Maa:  Sveitsi.Miesten freestylehiihto.MM-kilpailut  | Maa:  Sveitsi> Miesten freestylehiihto. |
| --- | --- | --- | --- |
|  Kultaa | Kreischberg 2015 | slopestyle |  |
Fabian Bösch (s. 6. heinäkuuta 1997 Hirschtal) on sveitsiläinen freestylehiihtäjä. Bösch kilpailee pääosin slopestylessä. Hän on 171 senttimetriä pitkä ja painaa 62 kilogrammaa.
Bösch voitti vain 17-vuotiaana kultaa vuoden 2015 MM-kisoista Kreischbergistä slopestylestä kerättyään parhaimmalla laskullaan pisteet 92.60. Hän osallistui myös vuoden 2014 talviolympialaisiin Sotšissa vain 16-vuotiaana ja oli slopestylessä 23.
Maailmancupissa Bösch on kilpaillut vuodesta 2013 asti. Hänen paras sijoituksensa maailmancupin osakilpailussa on kolmas, jonka hän on saavuttanut kahdesti, helmikuussa 2013 Silvaplanassa ja tammikuussa 2014 Gstaadissa.
Puolan naisten koripallomaajoukkue

Puolan naisten koripallomaajoukkue edustaa Puolaa koripallon naisten maajoukkuekilpailuissa. Sitä hallinnoi Puolan koripalloliitto.
Puola sai pronssia naisten ensimmäisissä EM-kilpailuissa Italiassa 1938. Se voitti viiden joukkueen sarjassa kolme ottelua ja hävisi yhden samoin kuin kulta- ja hopeajoukkueet Italia ja Liettua. Puola saavutti pronssia Italiassa pidetyissä EM-kilpailuissa myös 1968. Se voitti seitsemän joukkueen loppusarjassa neljä ottelua ja hävisi kaksi. Jugoslavian EM-kisoissa 1980 Puola kukisti emäntäjoukkueen välierässä 79–72, mutta hävisi loppuottelussa Neuvostoliitolle 49–95 saaden hopeaa. Italian EM-kilpailuissa 1981 Puola sai niin ikään hopeaa. Se kukisti välierässä Tšekkoslovakian 72–60, mutta hävisi loppuottelussa Neuvostoliitolle 42–85.
Puola saavutti ensimmäisen Euroopan-mestaruutensa kotikisoissaan 1999. Se kärsi alkulohkon peleissä kaksi tappiota sijoittuen lohkossaan Liettuan jälkeen toiseksi. Puolivälieräottelussa se voitti Kroatian 72–51 ja välierässä Venäjän 66–61. Katowicessa pelatussa loppuottelussa Puola kukisti Ranskan 59–56.
Arvokilpailut > Olympialaiset

2000 : kahdeksas
Arvokilpailut > Maailmanmestaruuskilpailut

1959 : viides
1983 : seitsemäs
1994 : kolmastoista
Arvokilpailut > Euroopan-mestaruuskilpailut

| 0 | 1 | 2 |
| --- | --- | --- |
|  1938: pronssia  1950: kuudes  1952: viides  1956: viides  1958: viides  1960: neljäs  1962: kuudes  1964: viides  1966: kahdeksas  1968: pronssia |  1970: kuudes  1972: yhdeksäs  1974: yhdeksäs  1976: kuudes  1978: viides  1980: hopeaa  1981: hopeaa  1983: seitsemäs  1985: kuudes  1987: kymmenes |  1991: kuudes  1993: viides  1999: kultaa  2001: kuudes  2003: neljäs  2005: seitsemäs  2009: sijat 9–12  2011: 11.  2015: 18. |
Aiheesta muualla

Puolan koripalloliiton sivusto (puolaksi)
Puhalla rahat ja juokse

| Puhalla rahat ja juokse> Lookin’ to Get Out |
| --- | --- |

Ohjaaja:  Hal Ashby
Käsikirjoittaja:  Al Schwartz Jon Voight
Tuottaja:  Andrew Braunsberg Robert Schaffel Edward Teets
Säveltäjä:  Miles Goodman
Kuvaaja:  Haskell Wexler
Leikkaaja:  Robert C. Jones
Pääosat:  Jon Voight Ann-Margret Burt Young
Valmistustiedot
Valmistusmaa:  Yhdysvallat
Tuotantoyhtiö:  Lorimar Productions Northstar International Voight / Schaffel Productions
Levittäjä:  Paramount Pictures Netflix
Ensi-ilta:   8. lokakuuta 1982 New York City, New York  22. heinäkuuta 1983
Kesto:  105 minuuttia (teatteriversio) / 120 minuuttia (pidennetty versio)
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Puhalla rahat ja juokse (engl. Lookin’ to Get Out) on vuonna 1982 ensi-iltansa saanut Hal Ashbyn ohjaama yhdysvaltalainen komediaelokuva, jonka pääosissa ovat Jon Voight, Ann-Margret ja Burt Young. Puhalla rahat ja juokse kertoo kahdesta uhkapelaajasta, jotka lähtevät New Yorkista toisen pelivelkojen takia kohti Las Vegasia.
Puhalla rahat ja juokse -elokuvan käsikirjoituksen laativat Al Schwartz ja Jon Voight. Elokuvan tuottajina olivat Andrew Braunsberg, Robert Schaffel ja Edward Teets. Puhalla rahat ja juokse kuvattiin Las Vegasissa 17 miljoonan dollarin budjetilla vuonna 1980. Puhalla rahat ja juokse on Jon Voightin tyttären, Angelina Jolien, ensiesiintyminen elokuvissa. Jolie aloitti varsinaisen elokuvauransa vuonna 1993. 5-vuotias Jolie esittää Voightin Alex Kovac -nimisen roolihahmon tytärtä. Myös Voightin entinen vaimo ja Jolien äiti Marcheline Bertrand esiintyy elokuvassa.
Näyttelijät

| 0 | 1 | 2 |
| --- | --- | --- |
|  Jon Voight  | … |  Alex Kovac   |
|  Ann-Margret  | … |  Patti Warner   |
|  Burt Young  | … |  Jerry Feldman   |
|  Bert Remsen  | … |  Smitty   |
|  Jude Farese  | … |  Harry   |
|  Allen Keller  | … |  Joey   |
|  Richard Bradford  | … |  Bernie Gold   |
|  Stacey Pickren  | … |  Rusty   |
|  Samantha Harper  | … |  Lillian   |
|  Fox Harris  | … |  Harvey   |
|  Steven E. Pelzer  | … |  Paul   |
|  Ruth Manning  | … |  Shannon   |
|  Don Lake  | … |  Alfred Jordon   |
|  Wiley Harker  | … |  tohtori Green   |
|  Howard Witt  | … |  Sid Dorfman   |
|  Marcheline Bertrand  | … |  tyttö maastoautossa   |
|  Angelina Jolie (nimellä Angelina Jolie Voight)  | … |  Tosh Warner   |
|  Siegfried & Roy  | … |  taikurit   |
|  Hal Ashby  | … |  televisiossa puhuva mies (cameorooli)   |
Vastaanotto

Puhalla rahat ja juokse sai ensi-iltansa Yhdysvalloissa 8. lokakuuta 1982 ja Suomessa 22. heinäkuuta 1983. Elokuvan levittäjänä oli Yhdysvalloissa Paramount Pictures vuonna 1982. Puhalla rahat ja juokse tuotti avausviikonloppunaan Yhdysvalloissa 528 559 dollaria. Elokuvaa esitettiin laajimmillaan 303 elokuvateatterissa. Puhalla rahat ja juokse tuotti ilmestymisvuonnaan Yhdysvalloissa yhteensä 946 461 dollarin lipputulot. Rotten Tomatoes -sivuston mukaan 12 arvostelun perusteella laskettuna kriitikoiden arvosteluista 25 prosenttia oli positiivisia. Warner Home Video julkaisi elokuvan DVD:nä Yhdysvalloissa 30. kesäkuuta 2009.
Kymmenestä suomalaisesta ensi-iltakriitikosta kolme antoi elokuvalle kolme tähteä, kaksi yhden tähden ja muut eivät sitäkään, keskiarvona 1,33 tähteä neljästä. Puhalla rahat ja juokse sai Suomen teatterikierroksellaan 2 096 katsojaa, millä se sijoittuu vuonna 1983 Suomen-ensi-iltansa saaneen 238 elokuvan joukossa sijalle 178.
Aiheesta muualla

Puhalla rahat ja juokse Internet Movie Databasessa (englanniksi)
Puhalla rahat ja juokse Elonet.
Puhalla rahat ja juokse AllMoviessa. (englanniksi)
Puhalla rahat ja juokse Rotten Tomatoes -sivustolla (englanniksi)
Puhalla rahat ja juokse Box Office Mojossa (englanniksi)
Pietarin kansainvälinen punaupseerikoulu

Pietarin kansainvälinen punaupseerikoulu aloitti toimintansa entisen tsaarinaikaisen kadettikoulun tiloissa marraskuussa 1918. Koulun tarkoituksena oli paitsi kouluttaa päällystöä vastaperustetulle puna-armeijalle myös erityisesti saada aikaan osaava kaaderi odotetun maailmanvallankumouksen tarpeisiin.
Perustaminen

Kesällä 1918 puna-armeijalla oli huutava pula pätevistä komentajista ja sen oli käytännössä pakko kouluttaa itse oma poliittinen punaupseeristonsa. Suomalainen Eino Rahja, joka oli toiminut Suomen sisällissodassa punakaartin päällikkönä, oli saanut kansankomissaarien neuvoston puheenjohtaja Vladimir Leniniltä kutsun saapua Moskovaan. Rahja saapui Leninin luo 31.7.1918 heti Fanny Kaplanin tekemää epäonnistunutta salamurhayritystä seuranneena aamuna. Keskustelu koski suomalaisia pakolaisia.  Rahja ehdotti Leninille, että puna-armeijaan perustettaisiin osastoja suomalaisista punakaartilaispakolaista. Lenin hyväksyi ajatuksen ja ehdotti lisäksi, että Rahja ryhtyisi henkilökohtaisesti kouluttamaan uusien kansainvälisten joukko-osastojen päällystöä ja samalla itsekin opiskelemaan sotataitoa. Rahja puolestaan hyväksyi Leninin ehdotuksen ja Lenin kirjoitti Rahjalle valtakirjan käytännön asioiden hoitamisen helpottamiseksi. Näin yksinkertaisesti oli kahden miehen tapaamisen yhteydessä käytännössä sovittu kansainvälisen punaupseerikoulun perustamisesta. Kuukautta myöhemmin 29.8. myös Kustaa Rovio sai Leniniltä vastaavan avoimen valtakirjan.
Yleisvenäläinen pääesikunta antoi 14. lokakuuta 1918 päiväkäskyn avata neuvosto-suomalaiset jalkaväen komentajakurssit. Samaan aikaan alkoi neljä venäläistä jalkaväkikurssia. Seuraavaksi annettiin 25. lokakuuta päiväkäsky, jolla määrättiin koulun johtajaksi Aleksander Inno, komissaariksi Eino Rahja, komissaarin sijaiseksi N. Hražanovski, koulutusosaston päälliköksi professori Petr Ivanovitš Izmestjev ja rivistöharjoitusten päälliköksi N. Skvortsov. Sotakoulu sijoitettiin Pietarin keskustassa Vasilin saarella Kadetskajan linjan korttelissa numero 1-3 sijainneen suuren tsaarinaikaisen kadettikoulun tiloihin.
Sotakoulu oli Pietarin varuskunnan sotaoppilaitosten piiritarkastajan alainen ja toimintaa valvoi sotaoppilaitosten tarkastaja Moskovassa. Käytännössä se oli osa puna-armeijaa ja ylimmän vallankumouksellisen sotaneuvoston komennossa.
Suomalaiset valinkauhassa

Nimensä mukaisesti oppilaitos oli hyvin kansainvälinen. Koska Neuvosto-Venäjällä toimi 1910-luvun lopulla useita sotilasoppilaitoksia, olivat punaupseerikoulun oppilaiden enemmistönä venäläisten sijasta suomalaiset. Heitä oli asunut ja oleskellut Pietarissa jo ennen lokakuun vallankumousta, mutta oppilaiden enemmistön muodostivat kansalaissodan loppuvaiheessa Suomesta paenneet punasotilaat, erityisesti kaartin päällystön jäsenet. Suomalaisten lisäksi oppilaita oli Venäjän eri raja-alueilta, kuten Baltiasta, Saksasta, Ruotsista ja Koreasta.
Paitsi oppilaista myös suuri osa sen toimihenkilöistä oli sukujuuriltaan suomalaista. Koulun johtajana toiminut Aleksander Inno oli taustaltaan tsaarinarmeijan kapteeni ja Kronstadtissa syntynyt virolainen, joka myöhemmin katosi Stalinin puhdistuksissa 1930-luvun lopulla. Koulun poliittisina komissaareina olivat puolestaan suomalaiset Rahjan veljekset, Eino, Jaakko ja Jukka, joista ensin mainittu oli siis kuulunut kansalaissodan ylimpään punapäällystöön. Heitä tehtävässä seurasi myös suomalainen Kustaa Rovio.